22.11.2024

ПОКАНА ЗА ИЗРАЗУВАЊЕ ИНТЕРЕС ЗА КОНСУЛТАНТСКИ УСЛУГИ ЗА

**ПОДОБРУВАЊЕ НА ОБРАЗОВАНИЕТО ВО ЗДРАВСТВЕНИ УСТАНОВИ И ПРОЦЕСОТ НА РЕИНТЕГРАЦИЈА НА УЧЕНИЦИТЕ ВО УЧИЛИШТАТА**

**(реф.бр. MK-MES-457711-CS-CQS/006-24)**

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Консултантска компанија**

На Република Северна Македонија ѝ е одобрен заем од страна на Меѓународната банка за обнова и развој (Светска банка) за имплементација на Проектот за унапредување на основното образование. Дел од овие средства ќе бидат искористени за исплата на обврски што ќе произлезат од договор што ќе се склучи за обезбедување услуги за подобрување на образованието во здравствени установи и процесот на реинтеграција на учениците во училиштата.

Целта на задачата е да се идентификуваат и да се адресираат образовните потреби на децата-ученици сместени во здравствени установи и да се осигура дека не заостануваат во учењето, како и да се поддржат при реинтеграција во редовниот училишен процес. Исто така, целта е и да се поддржат наставниците вклучени во наставниот процес на ученици сместени во здравствените установи. Проценето времетраење на договорот е 12 месеци. Детален опис на работните задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува соодветните компании/организации/консултантски фирми („Kонсултанти”) да го изразат својот интерес за обезбедување на услугите. **Заинтересираните консултанти треба да достават информации/документи (портфолио на компанијата) со кои ќе се потврди дека ги исполнуваат бараните квалификации и соодветното искуство за извршување на услугите.** Квалификациите кои треба да ги поседува компанијата за да биде избрана на кратката листа на консултанти се:

1. Најмалку пет години искуство во подобрување на образованието на децата, социјалните услуги, здравствените или други социјални аспекти, со фокус на општествено одговорни активност.

2. Искуство на најмалку три проекти/задачи/договори од слична природа и обем. Како слични задачи ќе се сметаа оние кои имаат слични активности поврзани со работа со деца кои биле или се сместени во здравствени установи заради медицински третман.

3. Консултантот треба да има соодветен организациски капацитет и тим со соодветни квалификации за да може да ја имплементира задачата. Консултантот ќе треба да ги има на располагање и следните клучни експерти\*: образовен експерт, медицински експерт и специјалист за подигнување на јавна свест.

\*Во оваа прва фаза од постапката, со која се формира кратката листа на најквалификувани компании, професионалните биографии на кадарот нема да бидат поединечно евалуирани.

Консултантите може да се здружуваат со други компании/организации во форма на здружен настап или под-консултантство со цел зајакнување на квалификациите. Таквите здружувања може да бидат во форма на „група консултанти“ или „подконсултанти“. Во случај на „група консултанти“, членовите на групата ќе бидат групно евалуирани за потребите на формирање на кратката листа и ќе бидат заеднички и поединечно одговорни за извршување на услугите и сите членови ќе го потпишат договорот во случај на доделување на истиот на групата. Заинтересираните консултанти треба во своите изјави за интерес јасно да ја наведат структурата на нивното „здружување“ и обврските на секој од членовите и/или подконсултантите. Нејасните изјави за интерес во смисла на „во асоцијација/афилијација/соработка со“ и слично може да не бидат разгледувани при утврдување на кратката листа на најквалификувани консултанти. Според принципот „една изјава за интерес од една консултантска компанија“, секоја компанија може да одлучи дали ќе учествува како подконсултант или како самостоен консултант или како партнер во група консултанти. Една компанија може да поднесе само една изјава за интерес во истиот процес на набавка и тоа како самостоен консултант или како партнер во група консултанти. Ниту една компанија не може да биде подконсултант во случај ако поднела изјава за интерес како самостоен конултант или како член во група консултанти за истиот процес на набавка. Компанија која се јавува како подконсултант може да учествува во повеќе од една изјава за интерес, но само како подконсултант.

Изборот ќе се врши врз основа на постапка за избор според квалификациите на консултантите (Selection Based on Consultants’ Qualifications) согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations”).

Дополнителни информации може да се добијат на долунаведената адреса во работно време од 08:30 до 16:30.

**Изјавите за интерес (писмо за интерес и портфолио со организациски капацитет и референци на компанијата преку кои се претставува исполнетоста на горенаведените критериуми) на англиски или на македонски јазик треба да се достават во електронска форма најдоцна до 6.12.2024 година** на следните електронски адреси:

danijela.maneva@mon.gov.mk (CC: igor.krstevski@mon.gov.mk)

*(со назнака/предмет: Изјава за интерес по оглас бр. 006-24)*